Ακαδημία των Καλών Τεχνών (Γαλλία)

Η Ακαδημία των Καλών Τεχνών (γαλλικά: Académie des Beaux-Arts) ιδρύθηκε το 1816 μέσω του διατάγματος της 21ης Μαρτίου. Αποτελεί διάδοχο της Βασιλικής Ακαδημίας Ζωγραφικής και Γλυπτικής (1648), της Βασιλικής Ακαδημίας Μουσικής (1669) και της Βασιλικής Ακαδημίας Αρχιτεκτονικής (1671).

 Μετά την διάλυση, στην διάρκεια της Γαλλικής Επανάστασης των παλαιών ακαδημιών, ιδρύθηκαν, εντός του Ινστιτούτου της Γαλλίας, τρεις τάξεις, ανάμεσά τους μία « Λογοτεχνίας και Καλών Τεχνών », η οποία αποτελείτο από οκτώ τμήματα (γραμματική, αρχαίες γλώσσες, ποίηση, αρχαιότητες και μνημεία, ζωγραφική, γλυπτική, αρχιτεκτονική, καθώς και μουσική και απαγγελία). Το νομοθετικό διάταγμα των Υπάτων της 3ης Μπρυμαίρ του Έτους ΙΑ΄ (25 Οκτωβρίου 1802) διαίρεσε την τάξη αυτή σε τρεις νέες τάξεις, μεταξύ των οποίων μία Καλών Τεχνών. Η τελευταία αποτέλεσε και την βάση της νέας Ακαδημίας το 1816. Με βάση τον νόμο περί προγραμματισμού της έρευνας του 2006, η Ακαδημία των Καλών Τεχνών αποτελεί νομικό πρόσωπο δημοσίου δικαίου με ειδικό καταστατικό. Το 1835, οι συνεδριάσεις της ελάμβαναν χώρα το Σάββατο. Συγκεκριμένα, η ετήσια συνεδρίασή της, η μοναδική η οποία διεξαγόταν δημόσια, ελάμβανε χώρα το πρώτο Σάββατο του Οκτωβρίου. Η ακαδημία είναι διαιρεμένη σε οκτώ τμήματα. Ο διαμοιρασμός των θέσεων μεταξύ των τμημάτων αυτών γνώρισε λίγες και σπάνιες τροποποιήσεις στην διάρκεια του 20ού αιώνα. Συγκεκριμένα, ιδρυθέν το 1985, το τμήμα VII αποτελείται από θέσεις οι οποίες αφαιρέθηκαν από τα υπόλοιπα τμήματα (I, II, III, V, VI). Το 1998, η θέση του ζωγράφου Υβ Μπραιγιέ, αποβιώσαντα το 1990, περιήλθε στο προαναφερθέν τμήμα, κενό το οποίο αναπληρώθηκε με την επιστροφή στο τμήμα V της θέσης την οποία κατείχε ο Ζαν Προντρομιντές. I: Ζωγραφική II: Γλυπτική III: Αρχιτεκτονική IV: Χαρακτική V: Μουσική Σύνθεση VI: Ελεύθερα μέλη VII: Καλλιτεχνικές δημιουργίες στον κινηματογράφο και την οπτικοακουστική (τμήμα ιδρυθέν το 1985) VIII: Φωτογραφία (τμήμα ιδρυθέν το 2005)Μετά το 2005, η Ακαδημία διαθέτει 57 θέσεις: πέντε θέσεις δημιουργήθηκαν το 1998 (τμήματα II, III, V, VI και VII), ενώ δύο το 2005, για λογαριασμό του νεοϊδρυθέντος τμήματος της φωτογραφίας. Μετά το 2015, η Ακαδημία διαθέτει 59 θέσεις. Πρόεδρος για το 2016 : Ερίκ Ντεμαζιέρ, χαράκτης. Μόνον 47 θέσεις είχαν κάτοχο κατά την 1η Ιανουαρίου 2016. Τελευταία μεταβολή: θάνατος του Εζέν Ντοντένι στις 24 Δεκεμβρίου 2015. Γυναικεία παρουσία: 3 μέλη. Παλαιότερη χηρεία: θέση του Φρανσίς Ζιρό (τμήμα VII), χηρεύουσα από το 2006. Στο τμήμα ζωγραφικής, η θέση του Ζωρζ Ρονέρ παρέμεινε κενή από το 2000 έως το 2015. Ξένοι συνεργάτες: 16 θέσεις (εκ των οποίων οι δύο κενές). Αντεπιστέλλοντα μέλη (Γάλλοι ή ξένοι): 59 θέσεις. Δείτε επίσης τον κατάλογο των μελών της Ακαδημίας των Καλών Τεχνών από το 1795 Έχοντας διακοπεί το 1943, η έκδοση των πρακτικών της Ακαδημίας των Καλών Τεχνών ξεκίνησε εκ νέου στην διάρκεια του 2001 με την έκδοση της διδακτορικής διατριβής για λογαριασμό της Σχολής Χαρτών της Ανιές Γκουντάιγ στα πλαίσια μιας εκδοτικής προσπάθειας η οποία είχε ξεκινήσει στην Σχολή Χαρτών από τον Ζαν-Μισέλ Λενιώ. Τρεις τόμοι εξεδόθησαν από την Γαλλική Εταιρεία Ιστορίας της Τέχνης οι οποίοι κάλυπταν την περίοδο μεταξύ του Έτους Δ΄ (1796) και του 1810. Από το 2001 έως το 2008, εννέα συνολικά πρόσθετοι τόμοι εξεδόθησαν: T. I: 1811-1815, από την Ανιές Γκουντάιγ και την Κατρίν Ζιρωντόν (2001), T. II: 1816-1820, από την Κατρίν Ζιρωντόν (2002), T. III: 1821-1825, από την Μπεατρίς Μπουβιέ και τον Φρανσουά Φοσιέ (2003), T. IV: 1826-1829, από την Μπεατρίς Μπουβιέ και τον Φρανσουά Φοσιέ (αναθεωρημένη έκδοση, 2006), T. V: 1830- 1834, από τον Φρανσουά Νω (2004), T. VI: 1835-1839, από την Μπεατρίς Μπουβιέ και την Ντομινίκ Μασουνί (2003), T. VII: 1840-1844, από την Ντομινίκ Μασουνί (2007), T. VIII: 1845-1849, από την Σιμπίλ Μπέλαμι-Μπράουν (2008), T. XII: 1865-1869, από την Λορ Νταλόν (2009). Κατάλογος μελών Ακαδημίας των Καλών Τεχνών (Γαλλία) Βασιλική Ακαδημία Αρχιτεκτονικής Ακαδημία Αρχιτεκτονικής Ινστιτούτο της Γαλλίας Έκθεση Γάλλων Καλλιτεχνών (μετά το 1881) Κατάλογος επιστημονικών ακαδημιών της Γαλλίας Ιστοσελίδα της Ακαδημίας των Καλών Τεχνών Ιστορικό στην ιστοσελίδα του Ινστιτούτου της Γαλλίας